इस संग्रह के गीत आधुनिक चेतना से सम्पन्न हैं तथा इनमें युगबोध मुखर होकर आया है। यह संग्रह गीतकार के प्रति अनन्त संभावनाएँ जगाता है क्योंकि संग्रह में संकलित गीत कृत्रिमता, दुरूहता और वैचारिक जटिलता से मुक्त हैं। गीत के लय और प्रवाह की कसौटी पर भी विनय मिश्र के गीत खरे और प्रभावी हैं। इस संग्रह के गीत लालित्य से ललकार तक की यात्रा करते हैं इसलिए ये जनता के कंठहार बनने का माद्दा रखते हैं।